

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/16-01/12

URBROJ: 2186/10-01/1-16-02

Vidovec, 29.11.2016.

**Z A P I S N I K**

**sa 26. sjednice Općinskog vijeća Općine Vidovec, održane dana 29. studenog 2016. godine, ( utorak ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek otvorio je 26. sjednicu Općinskog vijeća Općine Vidovec, pozdravio je sve članove Općinskog vijeća, načelnika Općine Vidovec Brunu Hranić, zamjenicu načelnika Dubravku Rog, djelatnice Jedinstvenog upravnog odjela Općine Vidovec, predsjednika MO Nedeljanec-Prekno i predstavnicu medija.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno 12 članova od izabranih 15 članova Općinskog vijeća Općine Vidovec te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Sanja Pomper, Martina Bistrović, Zdravko Pizek, Ivica Papec, Ivan Benček, Dubravko Zavrtnik, Marijo Serini, Srećko Županić, Sandra Kolarić, Ivan Kušćar, Nikola Pozder, Stjepan Smernjak, Josip Puček

**SJEDNICI NISU PRISUSTVOVALI ČLANOVI OPĆINSKOG VIJEĆA** :

Nadica Cafuk-neopravdano, Damir Hosni-neopravdano, Hrvoje Hosni – (mandat stavio u mirovanje)

**PREDSJEDATELJ** : Zdravko Pizek

**OSTALI PRISUTNI** :

Načelnik Općine Vidovec Bruno Hranić, zamjenica načelnika Dubravka Rog, Emina Ljubek viši stručni suradnik za opće poslove i EU fondove, viši stručni suradnik za financije i proračun Mateja Novak, administrativna tajnica-referent Andreja Peharda, Nikolina Koščak viši referent za komunalno gospodarstvo, Antun Remar predsjednik MO Nedeljanec-Prekno i Ivana Dreven Varaždinske vijesti.

**USVAJANJE ZAPISNIKA SA 25. SJEDNICE OPĆINSKOG VIJEĆA OPĆINE VIDOVEC ODRŽANE DANA 03.10.2016. GODINE ;**

Predsjednik Općinskog vijeća Zdravko Pizek :

„Otvaram raspravu, da li ima dopune, izmjene, ako nema dajem zapisnik sa 25. sjednice na glasanje, tko je za takav zapisnik ?“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je zapisnik sa 25. sjednice Općinskog vijeća Općine Vidovec usvojeni jednoglasno, sa 12 glasova od 12 prisutnih članova Općinskog vijeća.**

**UTVRĐIVANJE DNEVNOG REDA ZA 26. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek :

„Otvaram 26. sjednicu Općinskog vijeća Općine Vidovec i predlažem slijedeći dnevni red“

**D N E V N I R E D**

1. Izvješće Mandatne komisije i verifikacija mandata člana Vijeća,
2. Prijedlog 2. Izmjena i dopuna Proračuna Općine Vidovec za 2016. godinu (3 i 6 razina),
3. Prijedlog II. Izmjena i dopuna Plana razvojnih programa Općine Vidovec za razdoblje od 2016. do 2018. godine,
4. A) Prijedlog 2. Izmjena i dopuna Programa održavanja komunalne infrastrukture na području Općine Vidovec za 2016. godinu,

B) Prijedlog 2. Izmjena i dopuna Programa gradnje objekata i uređaja komunalne infrastrukture na području Općine Vidovec za 2016. godinu,

1. Prijedlog 2. Izmjena i dopuna Programa javnih potreba u društvenim djelatnostima Općine Vidovec za 2016. godinu,
2. Prijedlog 2. Izmjena i dopuna Programa javnih potreba u socijalnoj skrbi Općine Vidovec za 2016. godinu,
3. Prijedlog Proračuna Općine Vidovec za 2017. godinu (3. i 6. razina) ,
4. Prijedlog Projekcija Proračuna Općine Vidovec za 2018. i 2019. godinu (2 razina),
5. Prijedlog Odluke o izvršavanju Proračuna Općine Vidovec za 2017. godinu,
6. Prijedlog Plana razvojnih programa Općine Vidovec za razdoblje od 2017. do 2019. godine,
7. A) Prijedlog Programa gradnje objekata i uređaja komunalne infrastrukture na

području Općine Vidovec za 2017. godinu,

1. Prijedlog Programa održavanja komunalne infrastrukture na području Općine Vidovec za 2017. godinu,

C ) Prijedlog Programa javnih potreba u društvenim djelatnostima Općine Vidovec za

2017. godinu,

D ) Prijedlog Programa javnih potreba u socijalnoj skrbi Općine Vidovec za 2017.

godinu,

1. Prijedlog Plana davanja koncesija za komunalne djelatnosti za 2017. godinu,
2. Prijedlog Srednjoročnog plana davanja koncesija za komunalne djelatnosti za razdoblje od 2017. do 2019. godine,
3. Prijedlog Odluke o obavljanju ugostiteljske djelatnosti na području općine Vidovec,
4. Prijedlog Odluke o II. Izmjenama i dopunama Odluke o komunalnom doprinosu Općine Vidovec,
5. Prijedlog Odluke o izmjeni i dopuni Odluke o raspisivanju javnog natječaja za prodaju nekretnina čkbr.881/17, čkbr.903/14 i čkbr.903/52, k.o. Vidovec,
6. Prijedlog Odluke o stavljanju van snage Odluke o smanjenju potrošnje električne energije javne rasvjete na području općine Vidovec,
7. Prijedlog Odluke o I. izmjenama i dopunama Odluke o osnivanju i izboru predsjednika i članova Komisije za izbor i imenovanja,
8. Prijedlog Odluke o II. Izmjenama i dopunama Odluke o osnivanju i izboru predsjednika i članova Komisije za statutarno-pravna pitanja,
9. Prijedlog Odluke o III. Izmjenama i dopunama Odluke o osnivanju Vijeća za prevenciju kriminaliteta Općine Vidovec,
10. Prijedlog Odluke o osnivanju Odbora za promet općine Vidovec,
11. Prijedlog Rješenja o predlaganju kandidata za imenovanje suca porotnika Županijskog suda u Varaždinu,
12. Prijedlog Plana mreže dječjih vrtića na području općine Vidovec,
13. Prijedlog Financijskog plana Dječjeg vrtića „Škrinjica“ za 2017. godinu (3 i 6 razina),
14. Projekcija financijskog plana Dječjeg vrtića „Škrinjica“ za 2018. i 2019. godinu,
15. Razno

Predsjednik Općinskog vijeća Zdravko Pizek :

„Da li ima primjedbe ili dopune na predloženi dnevni red ? Ako nema tko je za takav prijedlog dnevnog reda za današnju sjednicu?“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je dnevni red za 26. sjednicu Općinskog vijeća Općine Vidovec usvojeni jednoglasno sa 12 glasova od 12 prisutnih članova Općinskog vijeća.**

**Točka 1.**

**Izvješće Mandatne komisije i verifikacija mandata člana Vijeća**

Predsjednik Općinskog vijeća Zdravko Pizek :

„Molim Mandatnu komisiju u sastavu gospođa Martina Bistrović predsjednica i članovi Ivan Benček i Dubravko Zavrtnik da se nakratko povuku obzirom da imamo prijedlog za zamjenu člana Općinskog vijeća“

Stanka od pet minuta.

Predsjednik Općinskog vijeća Zdravko Pizek :

„Evo samo da pročitam zahtjev dosadašnjeg člana Vijeća Hrvoja Hosni za stavljanje mandata u mirovanje iz osobnih razloga ; „Obavještavam Vas da stavljam mandat vijećnika Općinskog vijeća Općine Vidovec u mirovanje iz osobnih razloga, sukladno odredbi članka 79. Zakona o lokalnim izborima. Naime, zbog zaposlenja izvan Republike Hrvatske trenutno nisam u mogućnosti obavljati tu dužnost“.

Isto tako priloženi je koalicijski sporazum stranaka HDZ-a, HSLS-a i HSU-a o zamjeni člana Općinskog vijeća Općine Vidovec koji se može pokazati ako nekoga interesira“.

Predsjednik Općinskog vijeća Zdravko Pizek :

„Molim Mandatnu komisiju da podnese svoje izvješće.“

Predsjednica Mandatne komisije Martina Bistrović:

Mandatna komisija u sastavu ; Martina Bistrović predsjednica i Ivan Benček i Dubravko Zavrtnik članovi, na sjednici održanoj dana 29.11.2016. godine utvrdila je da je član Općinskog vijeća Općine Vidovec Hrvoje Hosni, Tužno, Varaždinska 28, dana 18.11.2016. godine podnio Zahtjev za stavljanje mandata u mirovanje iz osobnih razloga.

Zbog stavljanja mandata člana Općinskog vijeća u mirovanje, a sukladno članku 80. i članku 81. Zakona o lokalnim izborima („Narodne novine“ broj:144/12.) Općinska organizacija Hrvatske demokratske zajednice Općine Vidovec-HDZ, Općinska organizacija Hrvatske socijalno-liberalne stranke Općine Vidovec-HSLS i Općinska organizacija Hrvatske stranke umirovljenika Općine Vidovec–HSU donose Sporazum da člana Vijeća HRVOJA HOSNI, Tužno, Varaždinska 28, ***zamjenjuje***  JOSIP PUČEK, Tužno, Varaždinska 56, sa zajedničke liste kojom su nastupili na lokalnim izborima 2013. godine.

Mandatna komisija utvrđuje da je određivanje novog člana Općinskog vijeća Općine Vidovec i aktiviranje mandata provedeno sukladno Zakonu, te predlaže da se novom članu Vijeća Josipu Pučeku s danom 29.11.2016. godine verificira mandat.

Verifikacijom mandata i nakon položene svečane prisege, član Vijeća Josip Puček počinje ostvarivati sva prava i dužnosti utvrđene Zakonom, Statutom Općine Vidovec i Poslovnikom o radu Općinskog vijeća Općine Vidovec. Izvješće Mandatne komisije objavit će se u „Službenom vjesniku Varaždinske županije“.

Predsjednik Općinskog vijeća Zdravko Pizek :

„Sada slijedi prisega, molim gospodina Josipa Pučeka da ustane i nakon što pročitam tekst prisege, položi prisegu“.

Josip Puček ;

„Prisežem“

**Predsjednik Općinskog vijeća Zdravko Pizek :**

**„Čestitam i molim gospodina Josipa Pučeka da potpiše prisegu. Konstatiram da je po prisegi gospodin Josip Puček novi član Vijeća te da je na sjednici prisutno ukupno 13 članova Vijeća od izabranih 15 članova Vijeća i sve donijete odluke biti će pravovaljane“.**

**Točka 2.**

**Prijedlog 2. Izmjena i dopuna Proračuna Općine Vidovec za 2016. godinu (3 i 6 razina)**

Predsjednik Općinskog vijeća Zdravko Pizek :

„Prelazimo na drugu točku, a to je prijedlog 2. Izmjena i dopuna Proračuna Općine Vidovec za 2016. godinu. Molim načelnika za obrazloženje“.

„Načelnik Bruno Hranić uputio je pozdrav svima prisutnima, a zatim ukratko obrazložio 2. Izmjene i dopune Proračuna Općine Vidovec za 2016. godinu“.

Predsjednik Općinskog vijeća Zdravko Pizek :

„Otvaram raspravu.“

U raspravi sudjelovali su član Vijeća Stjepan Smernjak i načelnik Bruno Hranić.

Predsjednik Općinskog vijeća Zdravko Pizek :

„Ako nema više pitanja, dajem na glasanje.“

Tko je za : 9 članova Vijeća

Tko je protiv : 4 člana Vijeća

Ima li suzdržanih : 0

**Predsjednik Općinskog vijeća Zdravko Pizek konstatirao je da je 2. Izmjena i dopuna Proračuna Općine Vidovec za 2016. godinu prihvaćena sa 9 glasova od 13 prisutnih članova Općinskog vijeća.**

**Točka 3.**

**Prijedlog II. Izmjena i dopuna Plana razvojnih programa Općine Vidovec za razdoblje od 2016. do 2018. godine**

Predsjednik Općinskog vijeća Zdravko Pizek :

„Molim načelnika da ukratko obrazloži“.

Načelnik Općine Vidovec :

„Točka 3. i Točka 4. vezane su uz Izmjene i dopune Proračuna, tako da posebno ne bi ništa obrazlagao, jedino predlažem samo da se za Točku 3. glasa pojedinačno, a za Točku 4. a, b, c i d zajednički“.

Predsjednik Općinskog vijeća Zdravko Pizek :

„Otvaram raspravu, ako nema, tko je za treću točku ?“

Tko je za : 9 članova Vijeća

Tko je protiv : 4 člana Vijeća

Ima li suzdržanih : 0

**Predsjednik Općinskog vijeća Zdravko Pizek konstatirao je da je II. Izmjena i dopuna Plana razvojnih programa Općine Vidovec za razdoblje od 2016. do 2018. godine usvojena sa 9 glasova od 13 prisutnih članova Općinskog vijeća.**

**Točka 4.**

1. **Prijedlog 2. Izmjena i dopuna Programa održavanja komunalne infrastrukture na području Općine Vidovec za 2016. godinu**
2. **Prijedlog 2. Izmjena i dopuna Programa gradnje objekata i uređaja komunalne infrastrukture na području Općine Vidovec za 2016. godinu**
3. **Prijedlog 2. Izmjena i dopuna Programa javnih potreba u društvenim djelatnostima Općine Vidovec za 2016. godinu**
4. **Prijedlog 2. Izmjena i dopuna Programa javnih potreba u socijalnoj skrbi Općine Vidovec za 2016. godinu**

Predsjednik Općinskog vijeća Zdravko Pizek :

„Ako nema nikoga za raspravu, da li se slažete da se glasa o svim točkama pod a,b,c i d, tko je za, svi se slažete, dajem sve prijedloge a,b,c, d na glasanje ?“

Tko je za : 9 članova Vijeća

Tko je protiv : 0

Ima li suzdržanih : 4 člana Vijeća

**Predsjednik Općinskog vijeća Zdravko Pizek konstatirao je da su :**

**2. Izmjena i dopuna Programa održavanja komunalne infrastrukture na području Općine Vidovec za 2016. godinu,**

**2. Izmjena i dopuna Programa gradnje objekata i uređaja komunalne infrastrukture na području Općine Vidovec za 2016. godinu,**

**2. Izmjena i dopuna Programa javnih potreba u društvenim djelatnostima Općine Vidovec za 2016. godinu i**

**2. Izmjena i dopuna Programa javnih potreba u socijalnoj skrbi Općine Vidovec za 2016. godinu usvojene sa 9 glasova od 13 prisutnih članova Općinskog vijeća.**

**Točka 5.**

**Prijedlog Proračuna Općine Vidovec za 2017. godinu (3. i 6. razina)**

Načelnik Bruno Hranić prezentirao je prijedlog Proračuna Općine Vidovec za 2017. godinu, te predložio da se takav prijedlog Proračuna podrži.

U raspravi sudjelovali su članovi Vijeća : Ivan Kušćar, Stjepan Smernjak, Dubravko Zavrtnik te načelnik Bruno Hranić i Mateja Novak viši stručni suradnik za financije i proračun koji su dali odgovore na postavljena pitanja Vijećnika.

Načelnik Bruno Hranić :

„Podnosim dva amandmana na prijedlog Proračuna i to ;

1. RAČUN RASHODA

Razdjel 003 KOMUNALNE DJELATNOSTI I DJELATNOSTI UREĐENJA PROSTORA

00301 KOMUNALNE DJELATNOSTI

PROGRAM 1003 KOMUNALNA DJELATNOST

Aktivnost 1003A100011 ODRŽAVANJE JAVNIH POVRŠINA

KONTO 422723 – Strojevi- Traktor i priključci – **130.000,00 kuna** - **UVRSTITI U PRIJEDLOG PRORAČUNA**

1. RAČUN PRIHODA

6 Prihodi poslovanja

633211 Kapitalne pomoći iz državnog proračuna- **POVEĆATI IZNOS FINANCIRANJA ZA 130.000,00 KUNA, SA 3.100.000,00 kn NA 3.230.000,00 kn !**

1. RAČUN RASHODA

Razdjel 005 OSTALI KORISNICI

0505 SPORT

PROGRAM 1005 OSTALI KORISNICI

Aktivnost 1005A100002 SPORT

KONTO 381154 Tekuće donacije u novcu- NK NEDELJANEC- sanacija objekta- **ZA 55.000,00 kuna**

**da se konto poveća sa 130.000,00 kn na 185.000,00 kuna**

1. RAČUN RASHODA

Razdjel 005 OSTALI KORISNICI

0505 SPORT

PROGRAM 1005 OSTALI KORISNICI

Aktivnost 1005A100002 SPORT

KONTO 411112- Zemljište- kupnja zemljišta za potrebe ŠDC **Nedeljanec 55.000,00 kuna – da se briše**

**iz prijedloga proračuna**

Predlažem da se takvi amandmani usvoje .„

Predsjednik Općinskog vijeća Zdravko Pizek :

„Čuli smo podnesene amandmane, da li ima netko još kakav prijedlog, ako nema dajem prijedlog Proračuna sa amandmanima na glasovanj**e**“.

Tko je za : 10 članova Vijeća

Tko je protiv : 3 člana Vijeća

Ima li suzdržanih : 0

**Predsjednik Općinskog vijeća Zdravko Pizek konstatirao je da je Proračun Općine Vidovec za 2017. godinu usvojeni sa 10 glasova od 13 prisutnih članova Općinskog vijeća.**

**Točka 6.**

**Prijedlog Projekcija Proračuna Općine Vidovec za 2018. i 2019. godinu (2 razina)**

Predsjednik Općinskog vijeća Zdravko Pizek :

„Prelazimo na točku šestu, prijedlog Projekcija Proračuna koja je vezana uz Proračun za 2018. i 2019. godinu, ako nema nikoga za raspravu, dajem na glasovanje, tko je za takav prijedlog?“

Tko je za : 9 članova Vijeća

Tko je protiv : 4 člana Vijeća

Ima li suzdržanih : 0

**Predsjednik Općinskog vijeća Zdravko Pizek konstatirao je da je Projekcija Proračuna Općine Vidovec za 2018. i 2019. godinu usvojena sa 9 glasova od 13 prisutnih članova Općinskog vijeća.**

**Točka 7.**

**Prijedlog Odluke o izvršavanju Proračuna Općine Vidovec za 2017. godinu**

Predsjednik Općinskog vijeća Zdravko Pizek :

„Otvaram raspravu, ako nema dajem prijedlog na glasovanje?“

Tko je za : 11 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je Odluka o izvršavanju Proračuna Općine Vidovec za 2017. godinu usvojena sa 11 glasova od 13 prisutnih članova Općinskog vijeća.**

**Točka 8.**

**Prijedlog Plana razvojnih programa Općine Vidovec za razdoblje**

**od 2017. do 2019. godine**

Predsjednik Općinskog vijeća Zdravko Pizek :

„Svi ste zaprimili Plan razvojnih programa, otvaram raspravu“.

Mateja Novak viši stručni suradnik za financije i proračun :

„Budući da su usvojeni podneseni amandmani na Proračun, trebalo bi kupnju traktora s priključcima uvrstiti u Plan razvojnih programa Općine Vidovec za razdoblje od 2017. do 2019. godine pod Aktivnost 1003A100011 Održavanje javnih površina 422 Postrojenja i oprema te u Program održavanja komunalne infrastrukture na području Općine Vidovec za 2017. godinu pod točku 4. Održavanje javnih površina.

Što se tiče amandmana za kupnju zemljišta za potrebe ŠDC Nedeljanec potrebno je obrisati iz Plana razvojnih programa Općine Vidovec za razdoblje od 2017. do 2019. godine Aktivnost 1005A100002 Sport 411 Materijalna imovina- prirodna bogatstva- Zemljište.

Također u Programu javnih potreba u društvenim djelatnostima Općine Vidovec za 2017. godinu pod točkom 4. Program javnih potreba u području sporta potrebno je oduzeti 55.000,00 kuna Zemljište- kupnja zemljišta za potrebe ŠDC Nedeljanec, a stavku Tekuće donacije u novcu- NK Nedeljanec- sanacija objekta povećati za 55.000,00 kuna sa 130,000,00 na 185.000,00 kuna.

Stoga je potrebno Plan razvojnih programa, Program održavanja komunalne infrastrukture i Program javnih potreba u društvenim djelatnostima usvajati zajedno sa amandmanima“.

Predsjednik Općinskog vijeća Zdravko Pizek :

„Tko je za takav prijedlog sa tim amandmanima?“

Tko je za : 11 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je Plan razvojnih programa Općine Vidovec za razdoblje od 2017. do 2019. godine sa amandmanom usvojeni sa 11 glasova od 13 prisutnih članova Općinskog vijeća.**

**Točka 9.**

**A) Prijedlog Programa gradnje objekata i uređaja komunalne infrastrukture na**

**području Općine Vidovec za 2017. godinu**

**B) Prijedlog Programa održavanja komunalne infrastrukture na području Općine Vidovec za 2017. godinu**

**C ) Prijedlog Programa javnih potreba u društvenim djelatnostima Općine Vidovec za**

**2017. godinu**

**D ) Prijedlog Programa javnih potreba u socijalnoj skrbi Općine Vidovec za 2017.**

**godinu**

Predsjednik Općinskog vijeća Zdravko Pizek :

„Da li se slažete da se točka 9, prijedlozi Programa pod a,b,c i d ujedine i tako glasa, ako može otvaram raspravu. Ako nema rasprave dajem na glasanje prijedloge pod a,b,c i d„

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je ;**

**a)Program gradnje objekata i uređaja komunalne infrastrukture na području Općine Vidovec za 2017. godinu**

**b)Program održavanja komunalne infrastrukture na području Općine Vidovec za 2017. godinu**

**c)Program javnih potreba u društvenim djelatnostima Općine Vidovec za 2017. godinu**

**d)Program javnih potreba u socijalnoj skrbi Općine Vidovec za 2017. godinu usvojeni jednoglasno sa 13 glasova od 13 prisutnih članova Općinskog vijeća.**

**Točka 10.**

**Prijedlog Plana davanja koncesija za komunalne djelatnosti za 2017. godinu**

Načelnik Bruno Hranić ukratko je pojasnio donošenje Plana davanja koncesija za komunalne djelatnosti za 2017. godinu iako Općina u 2017. godini nema namjeru davanja koncesija.

Predsjednik Općinskog vijeća Zdravko Pizek :

„Otvaram raspravu, ako nema tko je za takav Plan davanja koncesija?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Plan davanja koncesija za komunalne djelatnosti za 2017. godinu jednoglasno usvojeni sa 13 glasova od 13 prisutnih članova Općinskog vijeća.**

**Točka 11.**

**Prijedlog Srednjoročnog plana davanja koncesija za komunalne djelatnosti za razdoblje od 2017. do 2019. godine**

Nikolina Koščak viši referent za komunalne djelatnosti objasnila je potrebu za donošenjem Srednjoročnog plana davanja koncesija iako Općina Vidovec nema namjeru davanja koncesije“.

Predsjednik Općinskog vijeća Zdravko Pizek :

„Tko je za takav Srednjoročni plan?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Srednjoročni plan davanja koncesija za komunalne djelatnosti za razdoblje od 2017. do 2019. godine usvojeni jednoglasno sa 13 glasova od 13 prisutnih članova Općinskog vijeća.**

**Točka 12.**

**Prijedlog Odluke o obavljanju ugostiteljske djelatnosti na području općine Vidovec**

Nikolina Koščak viši referent za komunalne djelatnosti obrazložila je prijedlog o donošenju Odluke o obavljanju ugostiteljske djelatnosti na području općine Vidovec koja je usklađena sa novim zakonom o ugostiteljskoj djelatnosti.

Predsjednik Općinskog vijeća Zdravko Pizek :

„Tko je za takav prijedlog Odluke ?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o obavljanju ugostiteljske djelatnosti na području općine Vidovec usvojena jednoglasno sa 13 glasova od 13 prisutnih članova Općinskog vijeća.**

**Točka 13.**

**Prijedlog Odluke o II. Izmjenama i dopunama Odluke o komunalnom doprinosu**

**Općine Vidovec**

Nikolina Koščak viši referent za komunalne djelatnosti :

„U izmjenama Odluke o komunalnom doprinosu mijenja se članak 13. podstavak 2, gdje općinski načelnik može od plaćanja komunalnog doprinosa u potpunosti na temelju pisanog zahtjeva osloboditi pod točkom 2. djecu, roditelje, braću ili supružnike poginulih hrvatskih branitelja, znači dodali smo braću, što dosad nije bilo“ .

Načelnik Bruno Hranić :

„Predlažem da se još doda uz poginule hrvatske branitelja i riječ nestale, znači djecu, roditelje, braću ili supružnike poginulih i nestalih hrvatskih branitelja.“

Predsjednik Općinskog vijeća Zdravko Pizek :

„Tko je za takav prijedlog ?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o II. Izmjenama i dopunama Odluke o komunalnom doprinosu Općine Vidovec usvojena jednoglasno sa 13 glasova od 13 prisutnih članova Općinskog vijeća.**

**Točka 14.**

**Prijedlog Odluke o izmjeni i dopuni Odluke o raspisivanju javnog natječaja za prodaju nekretnina čkbr.881/17, čkbr.903/14 i čkbr.903/52, k.o. Vidovec**

Načelnik Bruno Hranić obrazložio je prijedlog izmjene odluke u kojoj se predlaže smanjenje kupoprodajne cijene sa 10,00 kuna na 6,67 kuna prema procijenjenoj vrijednosti vještaka.

Predsjednik Općinskog vijeća Zdravko Pizek :

„Tko je za takav prijedlog Odluke ?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o izmjeni i dopuni Odluke o raspisivanju javnog natječaja za prodaju nekretnina čkbr.881/17, čkbr.903/14 i čkbr.903/52, k.o. Vidovec usvojena jednoglasno sa 13 glasova od 13 prisutnih članova Općinskog vijeća.**

**Točka 15.**

**Prijedlog Odluke o stavljanju van snage Odluke o smanjenju potrošnje električne energije javne rasvjete na području općine Vidovec**

Načelnik Bruno Hranić :

„Vezano je uz modernizaciju javne rasvjete i postavljanje led rasvjete, pa predlažem da se ponovno stavi u pogon javna rasvjeta, bez gašenja kroz noć.“

Predsjednik Općinskog vijeća Zdravko Pizek :

„Tko je za takav prijedlog Odluke“.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o stavljanju van snage Odluke o smanjenju potrošnje električne energije javne rasvjete na području općine Vidovec usvojena jednoglasno sa 13 glasova od 13 prisutnih članova Općinskog vijeća.**

**Točka 16.**

**Prijedlog Odluke o I. izmjenama i dopunama Odluke o osnivanju i izboru predsjednika i članova Komisije za izbor i imenovanja**

**Točka 17.**

**Prijedlog Odluke o II. Izmjenama i dopunama Odluke o osnivanju i izboru predsjednika i članova Komisije za statutarno-pravna pitanja**

Predsjednik Općinskog vijeća Zdravko Pizek :

„Svi imate prijedlog odluke, otvaram raspravu“

U raspravi sudjelovao je član Vijeća Stjepan Smernjak i načelnik Bruno Hranić .

Predsjednik Općinskog vijeća Zdravko Pizek :

„ Da li se slažete da se glasa zajedno za točku 16. i točku 17. ako da, dajem na glasanje prijedloge. Tko je za, molim Vas izjasnite se ?“

Tko je za : 12 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je Točka 16. Odluka o I. izmjenama i dopunama Odluke o osnivanju i izboru predsjednika i članova Komisije za izbor i imenovanja i Točka 17. Odluka o II. Izmjenama i dopunama Odluke o osnivanju i izboru predsjednika i članova Komisije za statutarno-pravna pitanja usvojena sa 12 glasova od 13 prisutnih članova Općinskog vijeća**

**Točka 18.**

**Prijedlog Odluke o III. Izmjenama i dopunama Odluke o osnivanju Vijeća za prevenciju kriminaliteta Općine Vidovec**

Predsjednik Općinskog vijeća Zdravko Pizek :

„I u ovoj odluci imamo izmjenu člana, mijenja se kapelan“.

Predsjednik Općinskog vijeća Zdravko Pizek :

„Dajem na glasanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o III. Izmjenama i dopunama Odluke o osnivanju Vijeća za prevenciju kriminaliteta Općine Vidovec usvojena jednoglasno sa 13 glasova od 13 prisutnih članova Općinskog vijeća.**

**Točka 19.**

**Prijedlog Odluke o osnivanju Odbora za promet općine Vidovec**

Predsjednik Općinskog vijeća Zdravko Pizek :

„Točka 19. je prijedlog o osnivanju Odbora za promet općine Vidovec u koji su predloženi Mladen Flajšman, Davor Bezak i Marijo Serini, otvaram raspravu, ako nema dajem na glasanje“.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o osnivanju Odbora za promet općine Vidovec usvojena jednoglasno sa 13 glasova od 13 prisutnih članova Općinskog vijeća.**

**Točka 20.**

**Prijedlog Rješenja o predlaganju kandidata za imenovanje suca porotnika Županijskog suda u Varaždinu**

Načelnik Bruno Hranić :

„Svake četiri godine predlažemo jednog člana za suca porotnika Županijskog suda u Varaždinu, osoba ne smije biti politički opredijeljena niti se baviti političkom djelatnošću, a poželjna je i stručna sprema“.

Predsjednik Općinskog vijeća Zdravko Pizek :

„Da li ima prijedloga ?“

Zamjenica načelnika Dubravka Rog

„Ja predlažem gospodina Marijana Lisičak iz Nedeljaneca ulice Livadske, on je upoznati sa time i pristao je“.

Predsjednik Općinskog vijeća Zdravko Pizek :

„Da li ima netko drugi prijedlog ? Da li se slažete sa prijedlogom Dubravke Rog ?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog o imenovanju Marijana Lisičak za kandidata za imenovanje suca porotnika Županijskog suda u Varaždinu usvojen jednoglasno sa 13 glasova od 13 prisutnih članova Općinskog vijeća.**

**Točka 21.**

**Prijedlog Plana mreže dječjih vrtića na području općine Vidovec**

Emina Ljubek viši stručni suradnik za opće poslove i EU fondove obrazložila je prijedlog Plana mreže dječjih vrtića na području općine Vidovec.

Predsjednik Općinskog vijeća Zdravko Pizek :

„Otvaram raspravu, ako nema dajem na glasanje, tko je za takav Plan ?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Plan mreže dječjih vrtića na području općine Vidovec usvojen jednoglasno sa 13 glasova od 13 prisutnih članova Općinskog vijeća.**

**Točka 22.**

**Prijedlog Financijskog plana Dječjeg vrtića „Škrinjica“ za 2017. godinu (3 i 6 razina)**

Predsjednik Općinskog vijeća Zdravko Pizek :

„Otvaram raspravu. Tko je za prijedlog Financijskog plana Dječjeg vrtića „Škrinjica“ za 2017. godinu?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Financijski plan Dječjeg vrtića „Škrinjica“ za 2017. godinu usvojeni jednoglasno sa 13 glasova od 13 prisutnih članova Općinskog vijeća.**

**Točka 23.**

**Projekcija financijskog plana Dječjeg vrtića „Škrinjica“ za 2018. i 2019. godinu**

Predsjednik Općinskog vijeća Zdravko Pizek :

„Otvaram raspravu. Tko je za Projekciju financijskog plana Dječjeg vrtića „Škrinjica“ za 2018. i 2019. godinu?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Projekcija financijskog plana Dječjeg vrtića „Škrinjica“ za 2018. i 2019. godinu usvojena jednoglasno sa 13 glasova od 13 prisutnih članova Općinskog vijeća.**

**Točka 24.**

**Razno.**

Načelnik Bruno Hranić:

„Samo da Vas informiram da smo potpisali sporazum o nastavku izgradnje nogostupa u Krkancu od mosta do Plitvice, ugovorena vrijednost radova iznosi 213.145,63 kn, u omjeru zajedničkog financiranja Općina Vidovec sa 25% u iznosu od 53.286,41 kn i Županijska uprava za ceste u omjeru od 75% u iznosu od 159.859,22 kn.

Također završeni je natječajni postupak za most u Prekno, pristigle su dvije ponude Zagorje-Tehnobeton d.d. Varaždin i Hidroing d.d. Varaždin, dobili smo građevinsku dozvolu i čekamo pravomoćnost. Najpovoljnija ponuda bila je od Zagorja-Tehnobeton čija je ponuđena vrijednost radova 330.145,90 kn sa PDV-om dok je od Hidroing-a ponuđena vrijednost radova u iznosu od 199.533,50 kn sa PDV-om, međutim isti nije u potpunosti popunio troškovnik nije obuhvatio izmještanje instalacija tako da nismo tu ponudu mogli prihvatiti kao potpunu.

Isto tako, provedeni je natječaj za Etno-kuću Domitrovec, procijenjena vrijednost bila je na 2.600.000,00 kn.

Nadalje, imamo jedan problem koji se provlači kroz Općinu već dvadeset godina, pokušavam i nikako da ga riješim, a odnosi se na onaj sporni put Orsag-Težak. Pisalo se i predsjednici protiv mene da ništa ne poduzimam, da izbacujem ljude, a imamo evidenciju gdje smo morali tridesetak sastanaka održati sa njima.

Presude su pravomoćne u korist Težaka, pokušao sam ovaj tjedan iznaći rješenje, ali g. Težak ne pristaje baš na ništa, ljudi su jednostavno odsječeni, na koji način ljudima pomoći ?

g. Franjo je kupio pokraj livadu, čak sam rekao idemo otkupili od njega 3 m zemljišta, ne želi pristati na to, on je dao svoj desni dio kroz dvorište ali Težak i dalje neda ulaz. Ne znam više kako riješiti,vrše preveliki pritisak na mene, tolike sastanke sam obavio, pokušavao i skupno i pojedinačno, povijesne izvatke sam tražio, općina nikad nije bila u postupku, dali formirati neku komisiju, ne znam dali što budemo riješili, odvjetnicu smo uključili i isto tako je rekla da ako idemo bilo što pokretati sud će se vezati na sve prethodne presude i imat ćemo samo trošak Općine.

Oni jednostavno misle da mi ne želimo riješiti, a na izvlaštenje ne može doći zbog jedne stranke, treba biti u općem interesu“.

U raspravi sudjelovali su članovi Vijeća : Ivan Kušćar i Stjepan Smernjak te načelnik Bruno Hranić.

Član Vijeća Nikola Pozder :

„Ja sam bio prošli tjedana na sastanku Županijske vatrogasne zajednice, ne znam da li je i gospodin načelnik zaprimio dopis od Čistoće d.o.o. Varaždin, u kojem stoji da se Vatrogasna postrojba miješa u djelatnost Čistoće na groblju. Naravno ja kao i predsjednik VZ i mi se ne slažemo sa time i mi smo na našem sastanku ustanovili da se radi vjerojatno o sprovodu Božidara Plečka, nakon toga nije bilo, oni su se nakon godinu dana sjetili dostaviti takav dopis.

U dopisu je čak navedeno da Vatrogasci naplaćuju usluge pogreba, što isto nije točno svi znamo da kod pokopa vatrogasaca, praktički dugi niz godina, barem što se ja sjećam uvijek su u grob spuštali vatrogasci, imali smo počasnu stražu ista stvar je bila sad kod Božidara Plečka i ne znam zašto su išli sad na ovaj dopis s tolikim zakašnjenjem.

Moje je mišljenje da bi se gospodin načelnik kao i cijela Općina trebao izjasniti o tom cijelom slučaju, jednostavno pobiti to da vatrogasci naplaćuju usluge pogreba, tu je prozvani DVD Vidovec i DVD Vinica no iza DVD Vinice ja ne stojim govorim o DVD Vidovec.

Činjenica je bila da oni nisu dopustili našu ceremoniju, znači počasnu stražu kod Božidara Plečka, nisu dozvolili da ga vatrogasci spuštaju gdje je došlo do pobune, ja nisam sudjelovao u organizaciji sprovoda ali kao predsjednik VZ sam to podržao. Mislim da bi mogli ići nekim dopisom da se jednostavno dopusti, ako je to dugi niz godina, da se ne rade problemi od njihove strane da jednostavno vatrogasci spuštaju u grob i mislim da ne bi trebalo biti nikakvih problema, a konzultirao sam se i sa drugim vatrogasnim postrojbama i njima je dozvoljeno da njihovi vatrogasci spuštaju lijes u grob, ne bi bio izniman slučaj. A što se tiče naplate, to isto, ja po ne znam koji put ponavljam, nijedan vatrogasac si nije uzeo niti kune jer nije u našoj domeni“.

Načelnik Bruno Hranić:

„Dopis nije samo na DVD Vidovec i nije vezan samo uz pokop Božidara Plečko, nego i kod slučaja Svih svetih. Mislim da moramo znati da Čistoća upravlja grobljem, da ne možemo neke stvari dozvoljavati da oni isto tako odgovaraju za to. Mislim da mogu držati počasnu stražu i sve ali da grobari spuštaju u grob i toga se treba pridržavati. Isto tako i počasna straža je dozvoljena bilo koja, imali smo sad počasnu stražu kad nam je i bivši predsjednik Vijeća umro, sva groblja imaju tako organizirano i nema nikakvih problema. Isto tako sad kako se tražila prostorija za vatrogasce koji su bili dežurni, Čistoća ima unutra svoje alate i sve ostalo, po meni ako su dežurni moraju biti vani, znamo sve što se dešavalo, imali smo koje kakva opijanja i tu se slažem sa Čistoćom da se mora jednom napraviti red na groblju. A što se tiče naplate, sigurno nitko nije naplaćivao i za to sam da vatrogasci mogu imati počasnu stražu i ispraćaj do groba, a da ovlaštene službe odnosno poduzeće koje ima groblje da obavlja pogreb“.

Član Vijeća Nikola Pozder :

„Početkom dvanaestog mjeseca Vatrogasna zajednica će imati sastanak, ja ću se osvrnuti na Vaše riječi i onda ćemo se mi obratiti sa dopisom da li stojimo iza toga ili ne“.

U raspravi sudjelovali su članovi Vijeća : Ivica Papec, Mario Serini, Nikola Pozder, Stjepan Smernjak, načelnik Bruno Hranić i zamjenica načelnika Dubravka Rog.

Član Vijeća Stjepan Smernjak :

„Načelniče, dokument po kojem je Općina dala na upravljanje groblje, neki ugovor, ako nije problem, želio bi to vidjeti, zanimaju me međusobni odnosi“.

Načelnik Bruno Hranić :

„Postoji odluka vijeća, mišljenje ministarstva i postoji zapisnik o nadzoru ureda državne uprave da u roku šest mjeseci moramo ili osnovati svoju komunalnu firmu ili dati na upravljanje“.

Član Vijeća Dubravko Zavrtnik :

„Osvrnut ću se na prepisku između našeg načelnika Hranića i gradonačelnika Grada Varaždina g. Habuša, gdje je načelnik od Grada zatražio već po ne znam koji puta, i ja sam kao predsjednik Vijeća u bivšem mandatu se najavljivao kod gradonačelnika bivšega i sadašnjega, u vezi toga problema, govorim o mještanima Gojanca koji su praktički naša fara i bili su u sastavu mjesnih zajednica i tu vrše ukope i imaju i neke obaveze i moram reći da u potpunosti stojim iza našega načelnika.

Ja mislim da mi kao Vijeće, ako ne sada onda na sljedećem Vijeću trebamo donesti neki zaključak i dostaviti prema Gradskom vijeću da se na neki način ta situacija izregulira. Predlažem da se donese neki zaključak“.

Načelnik Bruno Hranić :

„Obavio sam sastanak i sa predsjednikom Mjesnog odbora Gojanec, uručio dopis i dao rok da do kraja ove godine osiguraju tih 9 % za investicije koje imamo za groblje, ako ne budu donijeti će se odluka samo moramo vidjeti pravno na koji način riješiti da se namiri taj iznos i dostaviti će se svakom domaćinstvu koja imaju grobno mjesto za investiciju“.

Predsjednik Mjesnog odbora Antun Remar :

„Samo da Vas obavijestim, između dvije sjednice krenulo se sa onim radovima Nedeljanec-Prekno kanal na odvodnji pa bi se htio svima zahvaliti koji su podržali taj projekt i učestvovali u tome“.

Načelnik Bruno Hranić :

„Evo to je ono što je i g. Kušćar rekao imamo sada mjesne odbore koji stvarno funkcioniraju, ne svi, ali g. Remar je stvarno aktivan, sa mnom u kontaktu, dosta ima inicijativa i mogu se neke stvari brzo i riješiti“.

Predsjednik Vijeća Zdravko Pizek :

„Hvala Vam svima, zatvaram 26. sjednicu Vijeća“.

Sjednica je završila u 20 sati i 15 minuta.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda